'Dronk' jaagduiwel in KZN aangekeer | Maroela Media
'Dronk' jaagduiwel in KZN aangekeer
'n Man is Vrydagaand in hegtenis geneem nadat hy glo teen 211 km/h op die N2 aan KwaZulu-Natal se suidkus gejaag het.
"Hy het 211 km/h in 'n 120 km/h-sone gery," het die departement van vervoer Saterdag gesê. "Toe die polisie hom aftrek, het hy probeer weghardloop. Die beamptes het hom agternagesit en in hegtenis geneem."
Die bestuur was glo ook onder die invloed van alkohol.
LUR Willies Mchunu het gesê die inhegtenisneming moet as 'n sterk boodskap vir alle motoriste dien dat verkeersbeamptes, saam met die polisie en munisipale beamptes, op hoë gereedheid staan tydens die feesseisoen. "Ons maan alle padgebruikers om verantwoordelik op te tree."
Die bestuurder is vrygelaat op borgtog van R1 000. Hy sal na verwagting Maandag in die Scottburg-landdroshof verskyn op aanklag van spoedoortreding en bestuur onder die invloed van alkohol.